LIETUVOS RESPUBLIKOS SVEIKATOS APSAUGOS MINISTRAS –

VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS

DĖL LIETUVOS RESPUBLIKOS SVEIKATOS APSAUGOS

MINISTRO – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. BIRŽELIO 17 D. SPRENDIMO NR. V-1496 „DĖL BŪTINŲ SĄLYGŲ LANKANT ASMENIS STACIONARIOSE SOCIALINĖS GLOBOS ĮSTAIGOSE“ PAKEITIMO

2020 m. spalio 12 d. Nr. V- 2244

Vilnius

P a k e i č i u Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 17 d. sprendimą Nr. V-1496 „Dėl būtinų sąlygų lankant asmenis stacionariose socialinės globos įstaigose“ ir papildau 13 punktu:

„13. Įpareigoti Lietuvos Respublikos socialinės apsaugos ir darbo ministeriją patvirtinti bendruosius stacionarių socialinių globos įstaigų darbo organizavimo ir jų gyventojų lankymo reikalavimus, kai savivaldybės teritorijoje esančios stacionarios socialinės globos įstaigos gyventojui yra diagnozuota COVID-19 liga (koronaviruso infekcija) ir (arba) savivaldybės teritorijoje esant paskelbtam karantino režimui.“

Sveikatos apsaugos ministras – valstybės lygio

ekstremaliosios situacijos valstybės operacijų vadovas Aurelijus Veryga